CELEX: 62012CN0246
Language: sl
Date: 2012-05-18 00:00:00
Title: Zadeva C-246/12 P: Pritožba, ki jo je Ellinika Nafpigeia AE vložila 18. maja 2012 zoper sodbo Splošnega sodišča (sedmi senat) z dne 15. marca 2012 v zadevi T-391/08, Ellinika Nafpigeia proti Evropski komisiji

7.7.2012   
            
            
               SL
            
            
               Uradni list Evropske unije
            
            
               C 200/9
            
         Pritožba, ki jo je Ellinika Nafpigeia AE vložila 18. maja 2012 zoper sodbo Splošnega sodišča (sedmi senat) z dne 15. marca 2012 v zadevi T-391/08, Ellinika Nafpigeia proti Evropski komisiji
   (Zadeva C-246/12 P)
   2012/C 200/16
   Jezik postopka: grščina
   
      Stranki
   
   
      Pritožnica: Ellinika Nafpigeia AE (zastopnika: I. Drosos in B. Karagiannis, odvetnika)
   
      Druga stranka v postopku: Evropska Komisija
   
      Predlogi
   
   
               —
            
            
               Razveljavitev sodbe Splošnega sodišča v zadevi T-391/08;
            
         
               —
            
            
               razglasitev ničnosti členov 1(2), 2, 3, 5, 6 in 8(2) ter členov 9, od 11 do 16, 18 in 19 prvotno izpodbijanega sklepa z dne 2. julija 2008 v zvezi s pomočjo C 16/04 (ex NN 29/04, CP 71/02 in CP 133/05), ki jo je Grčija dodelila družbi Ellinika Nafpigeia A.E.;
            
         
               —
            
            
               podredno, razveljavitev izpodbijane sodbe, v delu, v katerem se nanaša na ukrepe Ε12b, Ε13a, Ε13b, Ε14, Ε16 in Ε17 prvotno izpodbijanega sklepa ter razglasitev ničnosti tega sklepa v istem obsegu;
            
         
               —
            
            
               podpodredno, razveljavitev izpodbijane sodbe v delu, v katerem se nanaša na ukrep E7 prvotno izpodbijanega sklepa ter razglasitev ničnosti tega sklepa v istem obsegu;
            
         
               —
            
            
               naložitev plačila stroškov, ki jih je imela pritožnica v postopku pred Splošnim sodiščem in pred Sodiščem.
            
         
      Pritožbeni razlogi in bistvene trditve
   
   Pritožnica s prvim pritožbenim razlogom trdi, da je bil v izpodbijani sodbi člen 346 PDEU napačno razlagan in uporabljen, tako da je treba slednjega – v celoti in v izreku – oziroma v delu, na katerega se nanaša pritožba, razglasiti za ničnega. Z drugim pritožbenim razlogom uveljavlja, da je bil v izpodbijani sodbi člen 348 PDEU napačno razlagan in uporabljen, tako da je treba slednjega – v celoti in v izreku – oziroma v delu, na katerega se nanaša pritožba, razglasiti za ničnega.
   S tretjim pritožbenim razlogom uveljavlja, da je bil neutemeljeno zavrnjen njen očitek glede kršitve procesnih pravic s prvotno izpodbijanim sklepom, tako da je treba slednjega zavrniti v obsegu, kot je navedeno v pritožbi.